b'\n_START_ARTICLE_\nLesoto transportas\n_START_PARAGRAPH_\n\xc5\xa0iame straipsnyje pateikiama Lesoto transporto sistemos ap\xc5\xbevalga. Lesotas yra \xc5\xbeemynin\xc4\x97 valstyb\xc4\x97, tad ji neturi nei vieno j\xc5\xabr\xc5\xb3 uosto.\n_START_SECTION_\nSausumos keliai\n_START_PARAGRAPH_\nIki Lesoto nepriklausomyb\xc4\x97s paskelbimo 1966\xc2\xa0m. \xc5\xa1alyje buvo vos vienas asfaltuotas kelias sostin\xc4\x97je Maseru. Ta\xc4\x8diau po 1966\xc2\xa0m. \xc5\xa1alies keliai buvo spar\xc4\x8diai vystomi. 1999\xc2\xa0m. \xc5\xa1alyje buvo 5 940\xc2\xa0km keli\xc5\xb3, i\xc5\xa1 kuri\xc5\xb3 1 087\xc2\xa0km buvo asfaltuoti.\n_START_SECTION_\nGele\xc5\xbeinkeliai\n_START_PARAGRAPH_\n\xc5\xa0alyje yra tik vienas 1905\xc2\xa0m. pastatytas 2,6\xc2\xa0km ilgio gele\xc5\xbeinkelio kelias, kur\xc4\xaf aptarnavo Piet\xc5\xb3 Afrikos Respublikai priklausanti kompanija._NEWLINE_2008\xc2\xa0m. prasid\xc4\x97jo kalbos apie planus nutiesti nauj\xc4\x85 gele\xc5\xbeinkelio keli\xc4\x85.\n_START_SECTION_\nOro transportas\n_START_PARAGRAPH_\n\xc5\xa0alyje yra 28 oro uostai, i\xc5\xa1 kuri\xc5\xb3 trys yra su asfaltuotais takais. Vienintelis tarptautinis oro uostas yra Mo\xc5\xa1oe\xc5\xa1oe I oro uostas. Jis taip pat turi vienintel\xc4\xaf \xc5\xa1alyje ilgesn\xc4\xaf tak\xc4\x85 nei 1 523\xc2\xa0m.\xc2\xa0\xe2\x80\x93 jo ilgis siekia 3 200\xc2\xa0m.\n_START_SECTION_\nVandens transportas\n_START_PARAGRAPH_\nLesotas yra \xc5\xbeemynin\xc4\x97 \xc5\xa1alis, neturinti nei vieno uosto, tad visas vandens transportas yra priklausomas nuo \xc5\xa1alies kaimyn\xc4\x97s Piet\xc5\xb3 Afrikos Respublikos. Artimiausias ir pagrindinis uostas, kuriuo naudojasi Lesotas yra PAR miestas Durbanas.'